KIRJALLINEN KYSYMYS E-1997/01 esittäjä(t): María Rodríguez Ramos (PSE)ja Carlos Westendorp y Cabeza (PSE) komissiolle. EHTY:n perustamissopimuksen voimassaolon päättyminen ja tuet kivihiiliteollisuudelle.



Virallinen lehti nro 081 E , 04/04/2002 s. 0092 - 0092



KIRJALLINEN KYSYMYS E-1997/01 esittäjä(t): María Rodríguez Ramos (PSE)ja Carlos Westendorp y Cabeza (PSE) komissiolle (6. heinäkuuta 2001) Aihe: EHTY:n perustamissopimuksen voimassaolon päättyminen ja tuet kivihiiliteollisuudelle Euroopan unionin viimeisimmissä hallitustenvälisissä konferensseissa jäsenvaltiot torjuivat ajatuksen yhteisön toimivallasta energian alalla. EHTY:n perustamissopimuksen voimassaolo päättyy 23. heinäkuuta 2002, ja voidaankin argumentoida, että Euroopan unionin toimivallalle tällä energiasektorilla, jonka tuotteita ei myydä jäsenvaltioiden välillä, ei ole olemassa selvää oikeusperustaa. Minkä oikeusperustan komissio aikoo hyväksyä energialähteille, myös kivihiilelle, myönnettävien valtiontukien säätelemiseksi? Loyola de Palacion komission puolesta antamayhteinen vastauskirjallisiin kysymyksiin E-1995/01, E-1997/01, E-1998/01 ja E-2000/01 (19. syyskuuta 2001) 1. Komissio hyväksyi 25. heinäkuuta 2001 tehdyllä päätöksellä ehdotuksen neuvoston asetukseksi, joka koskee kivihiiliteollisuuden valtiontukea EHTY:n perustamissopimuksen voimassaolon päättymisen jälkeen(1). Ehdotus on toimitettu neuvostolle, joka antaa asetuksen Euroopan parlamentin, EHTY:n neuvoa-antavan komitean, talous- ja sosiaalikomitean sekä alueiden komitean lausunnon jälkeen. Kivihiiliteollisuuden uuden valtiontukijärjestelmän hyväksyminen on ollut yksi komission työohjelman keskeisistä toimista. Jos uudet säännökset hyväksytään mahdollisimman nopeasti, nykyisestä valtiontukijärjestelmästä voidaan siirtyä vaivattomasti uuteen järjestelmään. Näin voitaisiin myös luoda parhaat mahdolliset olosuhteet alan rakenneuudistukselle ja järkeistämiselle. 2. Ehdotettu järjestelmä liittyy siihen, että jäsenvaltiot luovat kotimaisten primaarienergialähteiden kannan, jonka avulla voidaan parantaa Euroopan unionin energiahuollon varmuutta. Primaarienergialähteiden kannan luominen merkitsee, että yhteisössä ylläpidetään erilaisia energialähteitä, erityisesti uusiutuvia energialähteitä ja kivihiiliteollisuutta, tai edistetään niiden käyttöä. Komission ehdottama järjestelmä ei siis ole yksittäinen aloite, joka koskee ainoastaan yhtä primaarienergialähdettä, vaan se on osa koordinoitujen toimenpiteiden kokonaisuutta. 3. Kun EHTY:n perustamissopimuksen voimassaolo päättyy, valtiontuen myöntäminen kivihiiliteollisuudelle siirtyy yhteisön säännösten eli EY:n perustamissopimuksen 87 artiklan (ent. 92 artiklan) ja sitä seuraavien artiklojen soveltamisalaan. EY:n perustamissopimuksen 87 artiklassa määrätään valtiontukien soveltumattomuutta yhteismarkkinoille koskevasta periaatteesta. Valtiontuet ovat yhteismarkkinoille soveltumattomia ainoastaan siltä osin kuin ne vaikuttavat jäsenvaltioiden väliseen kauppaan tai vääristävät ja uhkaavat kilpailua suosimalla jotakin yritystä tai tuotannonalaa. Yhteisön oikeuskäytännössä on suurelta osin täsmennetty asiaa koskevat kriteerit myös hiilialan osalta(2). Tässä yhteydessä on selvitettävä kivihiilen tuotantotukien vaikutukset koko energia-alalle. Energian sisämarkkinoiden asteittainen luominen edellyttää energia-alan tukien tiukkaa valvontaa, ja valvonnan on ulotuttava kaikkiin primaarienergialähteille myönnettäviin valtiontukiin, kivihiilen tuotantotuet mukaan luettuina. 4. Komission ehdottama järjestelmä perustuu EY:n perustamissopimuksen 87 artiklan 3 kohdan e alakohtaan ja 89 artiklaan (ent. 94 artiklaan). (1) KOM(2001) 423 lopullinen. (2) Ks. erityisesti vielä julkaisematon yhteisöjen ensimmäisen asteen tuomioistuimen yhdistetyissä asioissa T-12/99 ja T-63/99, UK Coal plc v. komissio, 12.7.2001 antama tuomio.